איגוד התסריטאים האמריקאי

איגוד התסריטאים האמריקאי (באנגלית: The Writers Guild of America; בראשי תיבות: WGA) הוא המונח הכללי של שני איגודים מקצועיים אמריקאים שונים, המייצגים תסריטאים בתעשיות הטלוויזיה, הקולנוע, הרדיו ובפלטפורמות התוכן המקוונות כגון נטפליקס, ספוטיפיי ועוד.
 גילדת התסריטאים של אמריקה המזרחית (WGAE), שבסיסו בעיר ניו יורק.
 גילדת התסריטאים של אמריקה המערבית (WGAW), שבסיסו בלוס אנג'לס.

למרות שכל ארגון פועל באופן עצמאי, הם מבצעים כמה פעילויות משותפות, כולל משא ומתן על חוזים והכרזה משותפת על עיצומים ושביתה.

 רקע וייסוד 
ממוזער|המטה בלוס אנג'לס של גילדת התסריטאים של אמריקה המערבית
שני הארגונים הוקמו במהלך שנת 1954 לאחר מיזוג מספר קבוצות כותבים מארגוני עובדים אחרים.

איגוד היוצרים The Authors Guild או (בקיצור AG) נוסד במקור בשנת 1912 כ"אגודת הסופרים של אמריקה" (ALA), על מנת לייצג מחברי ספרים, מגזינים ומחזאים.

בשנת 1921, איגוד המחזאים של אמריקה התפצל לכדי קבוצה נפרדת על מנת לייצג בתחילה את כותבי הבמה, ומאוחר יותר דרמטורגים ברדיו.

באותה שנה, אגודת כותבי המסך הוקמה כדי לייצג את תסריטאי הקולנוע, אך פעלה כארגון חברתי ולא כארגון עובדים עד 1933. לאחר אותה שנה הקבוצה התחברה לאיגוד היוצרים ופעלה יותר בנושאי הסכמי שכר לחבריה.

עם תחילתה של תעשיית הטלוויזיה ב-1948, אגודת כותבי המסך וקבוצת כותבי טלוויזיה בתוך ליגת היוצרים החלו לייצג כותבי טלוויזיה. מתוך הכרה במורכבות ההולכת וגוברת של ייצוג חברים בתחומים רבים ושונים של כתיבה בידורית, איגודים אלה התארגנו מחדש ב-1954, כאשר גם גילדת המחברים וגם גילדת הדרמטיסטים ימשיכו לייצג סופרים במדיה המודפסת, אגודת כותבי המסך תפסיק את פעילותה, והיוצרים שעבדו בטלוויזיה וברדיו יוצגו על ידי שני איגודים חדשים שימוקמו בחוף המזרחי והמערבי: WGAE ו-WGAW.ממוזער|שלט שהונף בעת שביתת איגוד התסריטאים האמריקאי, 2007

 פעילויות משותפות 
למרות ששני הארגונים פועלים באופן עצמאי, הם מבצעים ביחד כמה פעילויות באופן קבוע:
 פרסי איגוד הכותבים של אמריקה מוענקים מדי שנה על ידי שני האיגודים כהוקרה למצוינות בכתיבה קולנועית, טלוויזיה ורדיו, כולל ספרות ועיון כאחד. בשנת 1949 הוענקו לראשונה פרסי איגוד הכותבים הראשון, כדי להוקיר את מיטב כותבי הקולנוע של 1948. טקס הענקת הפרסים השנתי משודר בו זמנית לחוף המזרחי והמערבי.
 חוקי הקרדיט של גילדת התסריטאים משמשת כדי לקבוע מי מקבל קרדיט על כתיבת סרט, טלוויזיה, תיאטרון או עבודת מדיה אחרת שנכתבה בסמכות השיפוט של WGA. הארגונים הן הפוסקים לגבי מי וכיצד רשומים הכותבים בקרדיטים.
 שירות רישום התסריט של WGA מנוהל על ידי שני הארגונים כדי לקבוע את תאריך היצירה של קניין ספרותי.
 שני הארגונים חברים באיגוד הסופרים הבינלאומי.

 שביתות 
ממוזער|מפגינים ליד הסט של Daredevil: Born Again
ה-WGAE וה-WGAW מנהלים משא ומתן על חוזים בצורה אחידה וכן פותחים בשביתה בו-זמנית.
 שביתת איגוד התסריטאים האמריקאי ב-1960: נמשכה 22 שבועות. החוזה שנקבע במשא ומתן כלל לראשונה מתן תמלוגים לסרטי תיאטרון ושיפור פנסיות.
 שביתת איגוד התסריטאים האמריקאי ב-1981 נמשכה 13 שבועות. החוזה שנערך במשא ומתן כלל קביעת תנאי תשלום עבור תוכניות בערוצי צפייה בתשלום.
 שביתת איגוד התסריטאים האמריקאי ב-1985 נמשכה שבועיים. השביתה נפתחה בשל מחלוקת לגבי תשלום תמלוגים עבור קלטות וידאו.
 שביתת איגוד התסריטאים האמריקאי ב-1988 נמשכה מ-7 במרץ עד 7 באוגוסט 1988. בין המחלוקות היו שאריות משידורים חוזרים בסינדיקציה של הופעות בנות שעה.
 שביתת איגוד התסריטאים האמריקאי 2007–2008 נמשכה מ-5 בנובמבר 2007 ועד 12 בפברואר 2008. השביתה נפתחה בשל מחלוקת עבור תשלום תמלוגים המחלוקות היו שנעשה עבור מדיה חדשה ותוכניות ב-DVD. השביתה השפיעה על מספר הפקות טלוויזיה הפקת מספר תוכניות טלוויזיה הושפעה מהשביתה.
 שביתת איגוד התסריטאים האמריקאי ב-2023 החלה ב-2 במאי 2023. השביתה נפתחה בשל מחלוקת לגבי תנאי שכר המינימום המשולם לתסריטאים ורגולציה על השימוש בבינה מלאכותית בתעשיית הקולנוע והטלוויזיה. השביתה נמשכה 148 יום, עד 27 בספטמבר 2023. בסיומה נחתם הסכם שכלל שיפור בתנאי הפנסיה וביטוח הבריאות של תסריטאים, הבטחת קיומם של צוותי כתיבה עם מספר מינימלי של תסריטאים מועסקים ואימוץ כללים לגבי שימוש בתבונה מלאכותית.
 ב-17 בפברואר 2026 פתחו עובדי האיגוד בשביתה, בטענה כי הנהלת האיגוד הפרה דיני עבודה. העובדים אישרו שביתה בינואר 2026 לאחר שהתמוטטו המגעים על הסכם קיבוצי ראשון, שהחלו בספטמבר 2025. איגוד העובדים טען כי הנהלת האיגוד ביצעה הפרות עבודה בלתי הוגנות, ובהן מעקב אחר פעילות התאגדות, פיטורי תומכי איגוד וניהול משא ומתן בחוסר תום לב. ההנהלה דחתה את הטענות בדבר ניהול משא ומתן בחוסר תום לב, אך הצהירה כי היא מכבדת את זכות העובדים לשבות והציגה הצעות הכוללות הגנות איגודיות ושיפורים בשכר ובתנאי העבודה.

 ראו גם 
 איגוד הסופרים הלאומי (NWU)

 קישורים חיצוניים 




 הערות שוליים 

קטגוריה:ארצות הברית: ארגונים
קטגוריה:תסריט
קטגוריה:יחסי עבודה בארצות הברית